Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: szóló 2011. évi CXXVIII. törvény (a továbbiakban: katasztrófavédelemrõl szóló törvény) 33. § (1) bekezdése szerinti
Paragraph Index: 125

(12) A katasztrófavédelemrõl szóló törvény 32. § (1) bekezdés szerinti döntés meghozatalát követõen, amennyiben az alsó küszöbértékû veszélyes anyagokkal foglalkozó üzem által érintett településre külsõ védelmi terv készítése szükséges, a hatóság tájékoztatja errõl a polgármestert és a hivatásos katasztrófavédelmi szerv illetékes területi szervét. A külsõ védelmi terv a hirdetményi közzététel és a közmeghallgatás biztosítása nélkül, az (1) bekezdésben meghatározott határidõben a 9. mellékletben meghatározott tartalmi és formai követelményeknek megfelelõen készül. A külsõ védelmi terv elkészítésében a hivatásos katasztrófavédelmi szerv illetékes helyi szerve, a mentõszolgálat, a rendõrség, a megyei népegészségügyi szakigazgatási szerv, az illetékes környezetvédelmi, természetvédelmi és vízügyi felügyelõség és az üzemeltetõ részt vesz és véleményt nyilvánít.

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes